Die job. Episode 7. Geskryf deur Eric R Kok
Jacob was baie gou spyt dat hy ingestem het om na Boeta se neef Charlie toe te gaan. Nee kyk, die ene is net so oor drank soos Boeta met sy een oog wat alles dophou. Hulle het skaars gaan sit in die klein spasie wat dien as 'n kombuis en sitkamer. Toe sê Charlie: "Jinne, vanaand maak my neef mos tafel donker." Sy vrou wat in die ander kamertjie die hele tyd lê en snork het, het soos 'n gees verskyn van agter die gordyne wat die kamers gedeel het. "Hoeeee… isit Boeta die?" Sy poseer soos watse model en kom nader. Sy is nog in haar onderrok en kaalvoete, die hare staan woes. "Boeta," sê sy weer hardop in 'n hoë stemmetjie en scan vinnig deur die kamer. "Haai jinne Charles, jy sê my nie eens ons het heeltyd company…" Sonder om te wag, stel sy haarself aan almal voor en deel sommer links en regs nat soene uit. Johnny boy is haar eerste victim wat sy sommer gryp en vol op die mond soen, toe vir Andries wat haar sommer klaar op die wang piksoen. Jacob staan sommer op en groet haar half met die hand en 'n drukkie solank hy net nie gesoen word nie. Dieselfde wynreukie wat om Charles hang, kleef aan haar. Michael spring opgewonde op en gee haar 'n paar soene. "Hey, Hey! Is my vrou daai" sê Charlie waarskuwend en lag oopmond. Patricia hang alweer aan Boeta. "Haai jinne, julle is seker lekker honger. Ai Charles, my skat, het jy nie da laat ek sommer wors en brood gaan koop nie?" Charlie voel kamma rond in sy sakke. "Ai die vrou van my ook. Jerrr, my neef,gee solank iets daa laat die vrou net shap iets maak vir julle man, ek sal jou môre teruggee." Jacob probeer alreeds 'n tydjie lank om die hongerte wat al sy maag begin brand het te ignoreer. Hy haal 'n R100 uit sy agtersak en sê vir Patricia om genoeg wors en brood te koop. "Ai jinne sorry dat julle op so swak tyd van die maand gekom het." Sy smile omtrent en gryp byna die geld en verdwyn agter die gordyne. Boeta en Charles wat weer diep in gesprek sit, staan altwee op. "Ja, ja ons gaan sommer da by Tiny se plek, daa's 6 empties in daai krat," sê Charlie. "Watte molt gaan julle drink ouens?" Johnny boy skud sy kop en peuter verder op sy selfoon. "Black Label is reg" sê Andries wat die heeltyd stil in die hoek gesit het. Michael wat self volunteer het om die bottels te kry, staan al by die deur. "Ek kan shap spring ouens…" Charles kyk eers lank na Michael met sy een oog. "Nee ons gaan saam."
Previous Die job. Episode 6. Geskryf deur Eric R Kok
Next Die job. Episode 8. Geskryf deur Eric R Kok
Wynmaker: Pasop, die dood skuil in jou tuisbrousels ... 27 May 2020
Nege mense is dood weens tuisgemaakte alkohol die afgelope naweek. Dit volg na die streng verbod op die verkoop van alkohol tydens die staat van inperking. Verskeie ander mense is ook in die tyd weens dieselfde redes dood en noodeenhede by hospitale sê daar is 'n toename in gevalle met simptome verwant aan tuisgebroude alkohol. […]
Dana sê : Ek is nie 'n roker nie, maar... 26 May 2020
Dana Snyman plaas hom in die skoene van rokers.
So trek Corona my plat vertel wynskrywer 26 May 2020
Die bekende wynskrywer Emile Joubert het pas na 'n stryd met die Coronavirus uit die bed opgestaan. Hy het met Nuuspod daaroor gepraat.
'n Duif wat praat? 26 May 2020
Wêreldwyd word al hoe meer stories vertel van eienaardige gedrag wat sommige diere tydens die staat van inperking openbaar. In die bydrae vertel Johan Mocke van 'n duif wat tydens sy oggendwandeling nadergestaan het vir 'n geselsie.
Nuusbril Episode 3 - 24 Mei 2020 24 May 2020
Flip Buys van die Solidariteit beweging, Johann Abrie van Modimolle en Alida Kok van Akademia bespreek die week se nuus.
Volk jou ook 23 May 2020
Volk jou ook en Nuuspod vat hande. Lekker, hoendervel-oomblikke, saam met een van Afrikaanse musiek se doyens, Eckard Potgieter.
Tossie Lochner gee raad aan Nuuspod 21 May 2020
Die voormalige medewerker van Monitor en Spektrum in Italië, Tossie Lochner, het na 'n koerantberig in Beeld besluit om aan Nuuspod raad te gee oor opnames. In die proses onthul sy watter vreemde "ateljee" sy in Italië gehad het. En wag vir die einde ... ja, sy sê dit!
Nuuslem Episode 2 - 21 Mei 2020 21 May 2020
Grendelgramme, 'n minister met 'n plan is beter as een met 'n gun, drognuusdissipels, ID bedrog om voor in die drankwinkel se ry te staan en 'n muis wat jou wrintiewaar 'n berg baar is die week op Nuuslem se agenda.
Die vrese van 'n onderwyser 21 May 2020
Talle onderwysers het laat blyk dat hulle bang is om terug te keer skool toe. Ryk Brink, 'n onderwyser in die Wes-Kaap skryf op Facebook: I thought I was doing OK with the whole situation until today. My wheels came off. I have to choose between risking my health and life and earn an income […]
Daar's g'n Chinese inval sê Weermag 20 May 2020
Verskeie foto's en video's met gerugte van 'n Chinese militêre inval is die laaste ruk in omloop. Die gewaande inval word ook met die Coronavirus-pandemie verbind. Kaptein Jaco Theunissen van die weermag sê egter dit is alles drognuus.